Kui Tartu üliõpilasena olevat Vilms pigem hoidunud avalikust elust ja pühendunud kogu oma tähelepanu õppetööle, siis Tallinna tulles osales ta kohe advokaaditöö kõrval avalikus elus. Temast sai peatselt Eestimaa Rahvahariduse Seltsi esimees, samuti oli ta Haritlaste klubi aktiivne liige, kes said kokku pühapäeviti Estonia teatri majas. Nendes seltsides kuhu J.Vilms Tallinnas alates 1911 kuulus oli teisigi aktiivseid liikmeid, kes võisid noorele advokaadile samuti tööd pakkuda. Üheks  selliseks meheks oli näiteks kunagine koolikaaslane J.Sapas, kes oli Vaeslastekohtu esimees. Seltsielu kujunes Jüri Vilmsile advokaaditööks vajaliku klientuuri leidmise kohaks. Ta kasutas oma seltsielu alast organiseerimisvõimet väga konkreetselt ja asutas näiteks Tallinnas Korteriüürnikkude Seltsi.